CELEX: 32003D0138
Language: el
Date: 2003-02-27 00:00:00
Title: 2003/138/ΕΚ: Απόφαση της Επιτροπής, της 27ης Φεβρουαρίου 2003, για τη θέσπιση προτύπων κωδικοποίησης για τα κατασκευαστικά στοιχεία και τα υλικά, δυνάμει της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου για τα οχήματα στο τέλος του κύκλου ζωής τους (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 620]

Avis juridique important

|

32003D0138

2003/138/ΕΚ: Απόφαση της Επιτροπής, της 27ης Φεβρουαρίου 2003, για τη θέσπιση προτύπων κωδικοποίησης για τα κατασκευαστικά στοιχεία και τα υλικά, δυνάμει της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου για τα οχήματα στο τέλος του κύκλου ζωής τους (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 620]  

Επίσημη Εφημερίδα αριθ. L 053 της 28/02/2003 σ. 0058 - 0059

Απόφαση της Επιτροπήςτης 27ης Φεβρουαρίου 2003για τη θέσπιση προτύπων κωδικοποίησης για τα κατασκευαστικά στοιχεία και τα υλικά, δυνάμει της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου για τα οχήματα στο τέλος του κύκλου ζωής τους[κοινοποιηθείσα υπό τον αριθμό Ε(2003) 620](Κείμενο που παρουσιάζει ενδιαφέρον για τον ΕΟΧ)(2003/138/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2000/53/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για τα οχήματα στο τέλος του κύκλου ζωής τους(1), και ιδίως το άρθρο 8 παράγραφος 2,Εκτιμώντας τα ακόλουθα:(1) Σύμφωνα με την οδηγία 200/53/ΕΚ, η Επιτροπή θεσπίζει πρότυπα κωδικοποίησης για τα κατασκευαστικά στοιχεία και τα υλικά, τα οποία θα χρησιμοποιούν οι παραγωγοί και οι κατασκευαστές υλικών και εξοπλισμού, ιδίως για να διευκολύνουν την αναγνώριση των κατασκευαστικών στοιχείων και υλικών τα οποία είναι κατάλληλα για επαναχρησιμοποίηση και ανάκτηση.(2) Θα ήταν σκόπιμο να θεσπιστούν περαιτέρω πρότυπα κωδικοποίησης, βάσει της πρακτικής πείρας από την ανακύκλωση και ανάκτηση των οχημάτων στο τέλος του κύκλου ζωής τους.(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που αναφέρεται στο άρθρο 11 της οδηγίας 2000/53/ΕΚ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Υπό την επιφύλαξη του άρθρου 3 παράγραφος 3 της οδηγίας 200/53/ΕΚ, τα κράτη μέλη λαμβάνουν τα μέτρα που είναι αναγκαία για να εξασφαλίσουν ότι οι παραγωγοί, σε συνεργασία με τους κατασκευαστές υλικών και εξοπλισμού, χρησιμοποιούν την ονοματολογία των προτύπων ISO για την κωδικοποίηση των κατασκευαστικών στοιχείων και των υλικών που αναφέρεται στο παράρτημα της παρούσας απόφασης για την επισήμανση και την αναγνώριση των κατασκευαστικών στοιχείων και των υλικών οχημάτων.Άρθρο 2Δύο έτη μετά τη θέση σε ισχύ της παρούσας απόφασης και βάσει της πρακτικής πείρας στην ανακύκλωση και ανάκτηση των οχημάτων στο τέλος του κύκλου ζωής τους, η παρούσα απόφαση θα επανεξεταστεί προκειμένου να θεσπιστούν, εφόσον κριθεί αναγκαίο, πρότυπα κωδικοποίησης των κατασκευαστικών στοιχείων και υλικών για άλλα υλικά.Άρθρο 3Η παρούσα απόφαση εφαρμόζεται από την 1η Ιουλίου 2003.Άρθρο 4Η παρούσα απόφαση απευθύνεται στα κράτη μέλη.Βρυξέλλες, 27 Φεβρουαρίου 2003.Για την ΕπιτροπήMargot WallströmΜέλος της Επιτροπής(1) ΕΕ L 269 της 21.10.2000, σ. 34.ΠΑΡΑΡΤΗΜΑΓια την επισήμανση και την αναγνώριση των πλαστικών κατασκευαστικών στοιχείων και υλικών οχημάτων, βάρους άνω των 100 γραμμαρίων, εφαρμόζεται η ακόλουθη ονοματολογία:- ISO 1043-1 Πλαστικά - Σύμβολα και συντομογραφίες. Μέρος 1: Βασικά πολυμερή και ειδικά χαρακτηριστικά.- ISO 1043-2 Πλαστικά - Σύμβολα και συντομογραφίες. Μέρος 2: Πληρωτικά και ενισχυντικά υλικά.- ISO 11469 Πλαστικά - Γενική αναγνώριση και επισήμανση πλαστικών προϊόντων.Για την επισήμανση και αναγνώριση των ελαστομερών κατασκευαστικών στοιχείων και υλικών οχημάτων, βάρους άνω των 200 γραμμαρίων, εφαρμόζεται η ακόλουθη ονοματολογία.- ISO 1629 Καουτσούκ και λατέξ - Ονοματολογία. Δεν εφαρμόζεται στην επισήμανση των ελαστικών επίσωτρων.Τα σύμβολα "&lt; " ή " &gt;" που χρησιμοποιούνται από πρότυπα ISO, μπορούν να υποκατασταθούν από παρενθέσεις.